Aalborgs Stifts Adresseavis, 1824-03-19
I Parlamentet er den 4de Marts fremlagt adskillige Papirer, der angaaer den Politik, som Engelland har ifinde at følge ved de sydamericanske Anliggender. Dertil hører et Udtog af det, der blev forhandlet ved en Conferenz mellem Fyrst Polignac og Hr. Canning den 9de October f. A., og dernæst et Udtog af en Note fra den spanske Regjering til dens Gesandter i Paris, Petersborg og Wien, hvori det hedder: at Kongen, efterat være kommen i Besiddelse af sine Forfædres Trone og hans arvelige Rettigheder, har alvorlig henvendt sine Øine paa hans americanske Besiddelser, hvor til hans Trøst den fornuftige Pluralitæt erkjender, at hiin Hemmisphære kun kan være lykkelig, naar den lever i broderlig Forening med dem, der have civiliseret hine Lande. Kongen haaber derfor, at hans retfærdige Sag vil finde en fast Støtte i de europæiske Magters Jndflydelse, og indbyder hans Allierede til en Conferenz i Paris, for at deres Befuldmægtigede i Forening med Hverandre kunde overveie de Forandringer, der ere foregaaede i America, og de Forhold, der under Urolighederne ere knyttede med andre Handels nationer, for ifølge deraf redeligen at tage de meest passende Forholdsregler, til at bringe den spanske Krones og dens Souverainitæts Rettigheder og billige Jnteresse i Overeensstemmelse med den Jnteresse, som Omstændighederne maaskee kunne have forskaffet andre Nationer. - En Afskrivt af denne Note blev og ved Sir W. A Court oversendt til den engelske Regjering, der til Giensvar herpaa yttrer: at Engellænderne have i mange Aar drevet Handel paa alle americanske Provindser, der nu have erklæret sig for uafhængige af Spanien. Denne Handel blev oprindelig begyndt med den spanske Regjerings Samtykke. Den udstrakte sig efterhaanden saaledes, at den fordrede en directe Beskyttelse ved at ansætte Consuler i de forskjellige Havne og Pladser, en Forholdsregel, som af Delicatesse for Spanien længe blev opsat og ikke blev udført, førend den spanske Regjering itide var underrettet derom. Hvad de Skridt anbelanger, som Hs. Majestæt herefter vil gjøre til at anerkjende de factiske Regjeringer i America, da ville disse blive bestemte af forskjellige Omstændigheder. Det er den brittiske Regjerings Mening, at, dersom en saa udstrakt Deel af Jorden længer bliver uden politisk Forbindelse med Europas bestaaende Regjeringer, da vil dette blive høist ufordeelagtigt for alle europæiske Nationer. Af disse Grunde og ikke af blot egennyttige politiske Hensigter er den brittiske Regjering afgjort af den Mening, at Aner kjendelsen af dem blandt de nye Stater, der de facto have grundet deres særegne politiske Existenz, ikke længere kan opsættes. Den brittiske Regjering har ikke det Ønske, at forekomme Spanien med denne Anerkjendelse; tvertimod ønsker den, at Hs. Kath. Majestæt skulde have det Fortrin at foregaae de andre europ. Magter med dette Exempel. Men Madriderhoffet maa ikke glemme, at Hs. Majestæts Bestemmelse i denne Henseende ikke paa uvis Tid kan være bunden til den spanske Konges Handlemaade, og at, førend nogle Maaneder forgaae, dette Ønske, at tilstaae Spanien Fortrinet heri kan blive tilintetgjort ved andre Hensyn af en mere omfattende Art. Skulde Spanien beslutte sig til, at følge disse Grundsætninger, da tilbyder Engelland gjerne sin Mægling til at skaffe Moderlandet større Handelsrettigheder, end nogen anden Nation. For sig selv forlanger Storbrittannien ingen udelukkende Handelsprivilegier, men lige Handelsfrihed for Alle. Men skulde Spanien beslutte at følge andre Planer, da maa det vente, at Storbrittannien i denne Henseende gaaer sin egen Vei, naar Tiden kommer, hvilket da ogsaa Spanien fuldstændig og itide skal blive underrettet om. Efterat den engelske Regjering saaledes har fremsat sin veloverveiede Mening angaaende de Punkter, om hvilke Spanien forlanger Raad af sine Allierede, anseer det brittiske Cabinet det for aldeles unødvendigt, at tage Deel i en Conferenz, for paany at erklære denne samme Mening, om det end, som det ikke er, var klart af den spanske Ministers Note, at Storbrittannien virkelig var indbuden med til Pariserconserenzen. Alle dertil indbudne Magter vare desuden bestandig og uden Tilbageholdenhed blevne underrettede om ethvert Skridt, Engelland har gjort ved denne Sag, ligesom og denne Depesche vilde blive dem meddeelt &c.